Diari Oficial de la Generalitat Valenciana


Sumari del DOGV 805, del 18-04-1988 (1988/810918)

ORDRE de 6 d'abril de 1988, de la Conselleria d'Economia i Hisenda, per la qual es regula el procediment de gestió i modificacions del Pressupost de Despeses de la Generalitat Valenciana.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/06/(1)/dof/vci/html**

### Dades del document

Número de DOGV
:   805

Data del DOGV
:   18-04-1988

Secció del DOGV
:   DISPOSICIONS GENERALS

Número del document
:   1988/810918


Data del document
:   06-04-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 6 d'abril de 1988, de la Conselleria d'Economia i Hisenda, per la qual es regula el procediment de gestió i modificacions del Pressupost de Despeses de la Generalitat Valenciana.  
L'article 16 de la Llei 1/1988, de 29 de febrer, de Pressuposts per a 1988 de la Generalitat Valenciana regula el procediment de gestió dels crèdits en funció d'objectius i programes que, sense menyscabar l'agilitat en la gestió, ha de permetre un millor control del compliment d'objectius de cada programa.  
D'altra banda, en la Llei de Pressuposts es contenen previsions del que constitueix el crèdit pressupostari, segons la naturalesa econòmica i funcional de la despesa i en el Títol IV de la mateixa Llei de Pressuposts es regulen les modificacions pressupostàries.  
Atés que la mateixa Llei faculta aquesta Conselleria d'Economia i Hisenda perquè regule el procediment de seguiment de l?execució dels crèdits i compliment d'objectius,  
ORDENE:  
1 De l'àmbit d'aplicació  
Les normes d'aquesta Ordre, en els termes que en cada cas s'establesquen, seran aplicades a la gestió i modificació del Pressupost de Despeses de la Generalitat Valenciana: Sector Administració de la Generalitat, llevat dels Pressuposts corresponents a les funcions traspassades pels RD 264/1985 i 1612/1987.  
2 De la gestió del Pressupost de Despeses  
Els programes pressupostaris diferencien dues categories de crèdits:  
a) aquells que financen el manteniment de l'actual nivell d'activitat i de prestació dels serveis que estaran disponibles des de l?entrada en vigor de la Llei de Pressuposts per a 1988 (crèdits operatius).  
b) aquells que financen les noves actuacions previstes pel Programa Econòmic Valencià PEV-2 (dotacions financeres).  
2.1 De la gestió dels crèdits operatius  
Atés el caràcter dels crèdits operatius, la seua gestió exigirà el màxim nivell d'identificació de la despesa. Amb aquesta finalitat, excepte per als capítols I «Despeses de personal» i II «Despeses de funcionament», requeriran la desagregació en sublínies per al capítol IV «Transferències corrents», i subprojectes per als capítols VI «Inversions reals», VII «Transferències de capital» i VIII «Actius financers». Les desagregacions esmentades seran competència de cada Conselleria.  
Així mateix, tota despesa, serà comptabilitzada a escala de »partida de despesa». (5 dígits).  
2.2 De la gestió i les transferències de crèdit en les »Dotacions financeres. PEV»  
2.2.1 Despeses de personal  
a) Cobertura i reclassificació de llocs de treball  
Els crèdits «Dotacions financeres», en el capítol primer de cada programa pressupostari (article 10), finançaran els crèdits operatius corresponents (articles 11, 12, 13 i 14) mitjançant transferències internes MC (-) i MC (+). Amb aquesta finalitat, es tramitaran, prèviament a les transferències, les corresponents «Reserves de crèdit amb autorització de despesa» (RA), sobre les dotacions financeres per la totalitat del cost anual dels llocs de treball a cobrir.  
No obstant això i fins a la quantia que estableix l'assignació TRR 7552 per a cadascun dels programes, les transferències internes (MC) a què fa referència el paràgraf anterior hauran de realitzar-se sobre la base de «Reserves de crèdit amb autorització de despesa», RA, per un import igual al 75% de la totalitat del cost anual del lloc de treball a cobrir. (Annex).  
Quan es produesca la cobertura efectiva o reclassificació d'un lloc, els RA esmentats seran anul·lats per l?import íntegre del cost efectiu corresponent al lloc de treball per al temps que resta fins a la finalització de l?exercici econòmic. Aquest import coincidirà amb la transferència interna (MC) a realitzar als crèdits operatius corresponents, mitjançant la tramitació del document RMD «Modificació de crèdit i disposició de despesa».  
Per tal que la Direcció General de Pressuposts determine el càlcul dels documents RA a realitzar se li comunicarà, abans del 30 d'abril de 1988, la relació de llocs de treball i el cost previst que han de ser coberts mitjançant contractació temporal de duració determinada per temps inferior a un any.  
b) Altres incidències  
Per l?import dels pagaments a realitzar per incidències, es tramitaran les transferències internes oportunes (MC) amb destinació als crèdits operatius corresponents. Aquesta tramitació no requerirà la reserva (RA) prèvia i haurà d'efectuarse mitjançant la tècnica d'acumulació.  
2.2.2 Despeses de funcionament  
1. Amb càrrec a la dotació global del capítol II de cadascun dels programes, i per l?import de la part corresponent a la «Dotació financera PEV», la Conselleria d'Economia i Hisenda realitzarà un document NC «Nul·la consignació», a fi de retenir aquesta dotació. L'anul·lació parcial o total del document esmentat, es tramitarà davant la Conselleria d'Economia i Hisenda, una vegada complerts els requisits recollits en aquesta Ordre.  
2. Abans de la finalització del primer quatrimestre de l?exercici cada Conselleria trametrà a la Direcció General de Pressuposts la previsió que s'estime en cada programa pressupostari per a la partida «Atencions protocolàries i representatives».  
Tant aquesta previsió com els mecanismes per al seu control i seguiment, seran elevats a autorització del Consell.  
2.2.3 Transferències corrents  
1. S'entendrà per Línia de subvenció, l'actuació o conjunt d'actuacions que a través d'ajudes a tercers i independentment de la seua naturalesa, té per objecte la consecució d'un objectiu concret en cada programa pressupostari.  
2. La consignació per línia de subvenció i programa pressupostari tindrà caràcter limitador, de forma que la classificació econòmica a què done lloc la seua execució, no suposarà cap limitació addicional.  
3. Amb caràcter general, sense perjudici de les excepcions recollides en l'article 16 de la Llei de Pressuposts de la Generalitat Valenciana per a 1988, la gestió de les línies de subvenció necessitarà convocatòria pública on es garantesquen els principis de concurrència i objectivitat.  
Les excepcions a què fa referència el paràgraf anterior constituiran línies de subvenció independents a l?efecte d'un millor seguiment i control de la seua gestió.  
4. La consignació del conjunt de línies de subvenció que figuren per a cada programa en l'annex de la Llei amb càrrec a les «dotacions financeres per a noves actuacions del Programa Econòmic Valencià» s'agruparan en una línia financera genèrica codificada com 400/000/88.  
5. La transferència de la línia genèrica a cada línia concreta de l'annex requerirà la tramitació d'un document MCA »Modificació de crèdit per a autorització de despesa».  
2.2.4 Inversions reals  
1. El crèdit «Dotació financera» del capítol VI »Inversions reals» de cada programa s'atribuirà a un projecte denominat «Finançament Incondicionat PEV-2» i, si és el cas i per l'import corresponent, a un altre denominat «Finançament Condicionat PEV-2 WPW 6924». Les generacions de fons finalistes donaran lloc als projectes financers específics corresponents».  
2. Per als projectes d'inversió de l'annex el número de subprojecte serà sempre «000» per a distingir-los de les desagregacions a què done lloc l?execució. L'any serà el d'inclusió del projecte per primera vegada en l'Annex d'Inversions.  
3. Amb càrrec als crèdits consignats en cadascun dels programes, sota la denominació «Dotacions financeres, per a les noves actuacions del Programa Econòmic Valencià», únicament podran realitzar-se documents RA, RC i MC.  
Els documents RA «Reserva de crèdit amb autorització de despesa» tindran com a funció la iniciació dels procediments administratius necessaris fins arribar a la fase de disposició de despeses en els crèdits operatius corresponents.  
Aquests documents, tindran com a límit quantitatiu la consignació que per a cada cas figure en els annexos de projectes d'inversió. En conseqüència en el text d'aquest document figurarà, de forma inequívoca, el projecte d'execució de destinació.  
Una vegada adjudicada la despesa, cada Conselleria tramitarà el document RMD «Modificació de crèdit o disposició de despesa», que donarà lloc a l'efectiva transferència interna de crèdits, i la comptabilització de la «Disposició de Despesa», en el projecte d'execució del crèdit operatiu.  
4. Els projectes classificats com de NEU 4681 hauran d'obtenir-ne el finançament necessàriament del projecte financer 601 «PEV-2 TJA 2662». La consignació d'aquest projecte financer podrà ser afectada per un document NC de «Nul·la consignació» per a reservar el finançament dels projectes del FCI que hagen estat presentats a la Comissió Europea per al seu cofinançament pel FEDER.  
5. La classificació com a projectes de FCI, dels ja existents en l'Annex d'Inversions amb càrrec als recursos propis de la Generalitat, serà competència del Consell. Les propostes d'acord seran elevades per la Conselleria d'Economia i Hisenda a proposta de la Conselleria interessada. Les propostes de classificació esmentades es presentaran davant la Direcció General d'Economia i Política Financera mitjançant els formularis adjunts en l'annex.  
2.2.5 Transferències de capital  
El tractament dels projectes de línies de subvenció d'aquest capítol serà el mateix que el dels projectes d'inversions reals No obstant això, per a la realització de les transferències internes (MC) des dels crèdits financers als crèdits operatius s'actuarà mitjançant la tramitació de documents MCA «Modificació de crèdits per a autorització de despeses».  
3 De les modificacions pressupostàries  
Constitueixen modificacions pressupostàries:  
a) Les de les consignacions dels crèdits dels respectius programes del Pressupost.  
b) Les produïdes en la relació d'objectius i activitats dels Programes aprovats en els Pressuposts.  
c) Les modificacions en la destinació expressa dels crèdits per transferències, que suposen afectació o desafectació del caràcter nominatiu.  
3.1 De les modificacions en les consignacions dels crèdits  
3.1.1 De les transferències internes en el mateix capítol i programa. (Modificacions operatives).  
1. Les transferències internes, hauran d'ajustar-se al que preveu el pla d'execució del PEV-2 recollit en cada programa pressupostari.  
2. Requisits per capítols de despesa per a les transferències des de les dotacions financeres als crèdits operatius.  
- Capítol primer:  
a) Resolució de la Direcció General de Funció Pública sobre la classificació del lloc de treball.  
b) Resolució d'autorització d'altres despeses de personal no consolidables.  
c) Reconeixement de triennis per la Direcció General de Funció Pública.  
- Capítol segon: que com a conseqüència de la gestió, el crèdit global operatiu, es trobe gestionat almenys en un 90%, entenent com a tal, tant la fase d'autorització com les reserves per «Fons de maniobra».  
- Capítol quart i seté: que s'haja fet pública la convocatòria. En aquells casos en que no se'n requeresca serà requisit que s'haja produït l'autorització de la concessió.  
- Capítol sisé: que s'haja adjudicat el projecte.  
- Capítol vuité: que s'haja produït l'autorització per part de l?organisme competent.  
3. Dels disponibles en els crèdits operatius.  
Com a conseqüència de l?extinció total o parcial dels compromissos que donaren lloc a l?habilitació del crèdit operatiu, cada Conselleria, després de la comptabilització dels documents inversos corresponents, podrà autoritzar la transferència dels disponibles resultants a la dotació financera corresponent.  
3.1.2 De les transferències entre capítols del mateix o diferent programa pressupostari  
La destinació de les generacions i de les transferències de crèdit, entre capítols del mateix o diferents programes, serà amb caràcter general el crèdit «dotació financera» del corresponent capítol a habilitar i/o augmentar.  
Les modificacions esmentades estaran sotmeses en la tramitació i aprovació als límits i requisits que amb aquesta finalitat s'estableixen en la Llei 4/1984, de 13 de juny, d'Hisenda Pública de la Generalitat Valenciana, en la Llei 1/1988 de Pressuposts de la Generalitat Valenciana per a l?exercici de 1988 i en aquesta Ordre.  
3.1.3 De les modificacions en els crèdits incorporats com a romanents i resultes de l?exercici anterior  
1. A l?extinció del compromís pel qual foren incorporats crèdits a l?exercici corrent, s'anul·laran les fases comptables que possibiliten la disponibilitat del crèdit. Amb càrrec a aquestes disponibilitats no es podrà contraure despesa nova ni proposar redistribucions internes de consignació.  
2. La Conselleria d'Economia i Hisenda revisarà l?estat d'execució dels crèdits de romanents i resultes, i com a resultat d'aquesta revisió, transferirà les consignacions dels crèdits disponibles a la corresponent aplicació de l?òrgan 20.02 «Despeses diverses».  
3.1.4 De les modificacions per habilitació i/o augment del crèdit per a interessos de demora  
1. Per l?import dels interessos de demora meritats, la Conselleria d'Economia i Hisenda, d'acord amb el que disposa l'article 39.e.6 de la Llei 1/1988, de Pressuposts de la Generalitat Valenciana per a 1988, efectuarà d'ofici, les modificacions oportunes que permeten l?habilitació i/o l'augment del crèdit per al pagaments dels interessos de demora en cada programa pressupostari.  
2. Les modificacions esmentades es realitzaran amb caràcter general amb càrrec al capítol segon de cada programa, llevat que, per inexistència de crèdit disponible o a proposta de la Conselleria afectada, es determine una altra font de finançament.  
3.1.5 De les modificacions per generació i/o anul·lació de crèdits  
Complementàriament al que disposa amb caràcter general aquesta Ordre, les propostes de generació i/o anul·lació de crèdits que es recullen tot seguit inclouran la documentació següent:  
a) Per transferència de caràcter finalista  
- Documentació de l'existència del dret a l'ingrés, de l'origen i esment de les condicions i terminis en què aquest es produirà.  
- Justificació raonada, en l'informe de l'oficina pressupostària, que els crèdits, la generació dels quals es proposa, garanteixen la consecució dels fins objecte de l'ingrés.  
- Si la generació comporta la inclusió de projectes nous o línies de subvenció o l'ampliació de les ja existents, s'ompliran en tot cas les fitxes que s'inclouen en l'annex.  
- Quan l'assignació definitiva per fons finalistes diferesca de l?import pressupostat, aquelles Conselleries que els gestionen hauran de proposar els ajusts corresponents en l?estat de despeses dels programes, en les actuacions finançades amb aquests fons.  
b) Per taxes i altres ingressos  
Per complir el que disposa l'article 15 de la Llei de Pressuposts de la Generalitat Valenciana per a 1988, les Conselleries que gestionen programes finançats totalment o parcialment per ingressos dels capítols III, V i VI trametran a la Conselleria d'Economia i Hisenda, una memòria que justifique l?estat d'execució d'aquests ingressos.  
Les propostes de generació i/o anul·lació de crèdits derivades dels estats de recaptació esmentats hauran d'incloure la memòria esmentada.  
3.1.6 De les modificacions tècniques  
El Conseller d'Economia i Hisenda podrà, d'ofici o a instància de la Conselleria interessada, acordar les modificacions tècniques en l?estructura, el contingut i la distribució dels crèdits del Pressupost, sempre que no afecten la quantia global de les dotacions autoritzades.  
3.2 De les modificacions en els objectius i activitats dels programes pressupostaris 3.2.1 En el literal de la relació d'objectius i activitats  
Tota alteració en la relació dels objectius prevists per a cada programa pressupostari, requerirà l'autorització del Consell, llevat de les originades per generacions o anul·lacions de crèdits, en aquest cas la Conselleria d'Economia i Hisenda serà competent per a autoritzar-la.  
Les modificacions esmentades es proposaran:  
a) Compreses en la documentació de les propostes de modificació de crèdits.  
b) Com a propostes específiques, davant la Conselleria d'Economia i Hisenda sota l?epígraf «Modificació dels objectius del programa ... »  
3.2.2 En els annexos de línies de subvenció i projectes d'inversió  
8.8.9.6 En els annexos de línies de subvenció  
a) La creació o supressió en la relació de línies de subvenció de cada programa, requerirà, a proposta de la Conselleria d'Economia i Hisenda, autorització del Consell.  
Com a excepció de l'anterior, les variacions derivades de generacions o anul·lacions de caràcter finalista, podran ser autoritzades pel Conseller d'Economia i Hisenda.  
b) Les variacions en la consignació prevista per a les línies de subvenció que figuren en l'annex amb càrrec a la dotació financera requeriran l'autorització de la Conselleria d'Economia i Hisenda.  
c) Les propostes esmentades podran trametre's a la Direcció General de Pressuposts mitjançant el sistema de telefax.  
1.5.4.3 En els annexos de projectes d'operacions de capital i financeres d'inversió  
a) Les propostes d'inclusió de projectes addicionals en l'annex d'operacions de capital i financeres d'inversió, capítols VI, VII i VIII, es trametran a la Direcció General d'Economia i Política Financera, d?acord amb les normes i formats continguts en l?Ordre de 23 de juny de 1987 de la Conselleria d'Economia i Hisenda, o norma que la substituesca o modifique parcialment.  
b) Quan els nous projectes proposats estiguen recollits en plans o programes sectorials prèviament aprovats pel Consell, serà suficient la resolució favorable de la Conselleria d'Economia i Hisenda per a la seua incorporació a l'annex d'inversions del pressupost. Quan hi hagen discrepàncies entre la Conselleria proposant i la Conselleria d'Economia i Hisenda, o hagen de ser finançats amb càrrec al FCI, o no estiguen recollits en cap pla sectorial aprovat pel Consell, la Conselleria d'Economia i Hisenda elevarà al Consell, perquè el resolga, l?expedient proposat a la Direcció General d'Economia i Política Financera.  
c) Les esmentades propostes podran trametre's mitjançant el sistema de telefax.  
3.3 De les modificacions en la destinació expressa dels crèdits per a transferències  
1. Les propostes a què fa referència l'article 38 apartat d) de la Llei de Pressuposts per a 1988, hauran d'incloure un informe específic de la Intervenció Delegada.  
2. En aquells casos en què les afectacions i/o desafectacions impliquen modificació de crèdits, estaran documentades en la corresponent proposta de modificació de crèdits.  
3. La instrumentació de les modificacions esmentades correspondrà en tot cas a la Conselleria d'Economia i Hisenda.  
3.4 De la tramitació de les modificacions de crèdit   
3.4.1 Modificacions operatives  
De la codificació de les modificacions operatives.  
La codificació de les modificacions operatives quedarà suplerta per la codificació dels documents que comporten.  
Amb aquesta finalitat, els documents RMd i MCA guardaran numeració correlativa per cada Conselleria, i també les propostes de MC (-) en la dotació financera de capítol primer.  
Així mateix, les resolucions d'anul·lació de fases NC en el capítol segon, guardaran numeració correlativa.  
De la tramesa de les resolucions de modificació operatives en els capítols primer (incidències) i segon.  
1. A efecte de l?execució de modificacions operatives en el capítol primer (incidències), es trametrà a la Direcció General de Pressuposts la documentació següent:  
a) còpia de la resolució motivada de modificació, en la qual figurarà un resum dels articles modificats.  
b) còpia de les propostes de MC corresponents, formalitzades com cal.  
c) còpia de la fitxa «Relació de propostes MC».  
2. Les modificacions operatives en el capítol segon, únicament requeriran per a la seua execució, la tramesa a la Direcció General de Pressuposts de la còpia de la resolució motivada corresponent, on figurarà l?import a anul·lar de la fase NC.  
3. Les resolucions esmentades podran trametre's a la Direcció General de Pressuposts mitjançant el sistema de telefax.  
De l?execució de les resolucions de modificacions operatives  
1. Les modificacions operatives en els capítols primer (cobertura i reclassificacions), quart, sisé i seté, seran executades per la Conselleria d'Economia i Hisenda a través de les oficines d'Intervenció i Comptabilitat mitjançant la comptabilització dels documents MCA i RMD corresponents, i una vegada comptabilitzats, se'n trametrà, immediatament, una còpia a la Direcció General de Pressuposts pel sistema de telefax.  
2. Les modificacions operatives en els capítols primer (incidències) i segon, seran executades per la Direcció General de Pressuposts mitjançant la comptabilització de les propostes de MC i l'anul·lació de NC respectivament. Aquesta execució serà comunicada per la Direcció General de Pressuposts mitjançant la tramesa de la fitxa «Relació de propostes MC» emplenada com cal, per a les de capítol primer, i mitjançant comunicació expressa d'anul·lació de NC per a les de capítol segon.  
3.4.2 De les modificacions no incloses en l'apartat anterior  
De la iniciació.  
1. Els expedients de modificació de crèdits seran iniciats pels òrgans responsables de la gestió i execució dels programes pressupostaris corresponents.  
2. Si fent ús de les seues atribucions, la Conselleria d'Economia i Hisenda inicia una modificació en els crèdits d'una Conselleria determinada, li comunicarà aquesta iniciació i demanarà un informe de l?oficina pressupostària corresponent, excepte quan es tracte dels ajusts necessaris que permeten la comptabilització de les nòmines, o d'habilitar i/o augmentar els crèdits per a interessos de demora, en aquest cas en serà comunicada l?execució.  
De la codificació dels expedients  
1. Tot expedient es numerarà en la mateixa Conselleria que l?expedeix, ajustant-se a l?expressió numèrica següent: .../88... de forma que els dos primers dígits expressaran la Secció afectada, els tres dígits següents ordenaran el número d'expedients tramitats per eixa Secció (001,002,003...) de manera que la Conselleria d'Economia i Hisenda els rebrà amb numeració correlativa; i els tres últims dígits els completarà la Direcció General de Pressuposts, indicant amb aquests el número que ocupa en el total d'expedients tramitats Per a totes les Seccions.  
2. En els expedients iniciats per la Conselleria d'Economia i Hisenda, aquesta comunicarà a la Conselleria afectada el codi d'expedient assignat.  
De la documentació i contingut de caràcter general  
1. Els expedients de modificació de crèdits, sense perjudici de tota la documentació que es considere oportuna, contindrà necessàriament:  
a) Proposta o resolució, segons pertoque, del Conseller o autoritat en qui ha delegat reglamentàriament, hauran de quedar identificats el tipus de modificació i els imports globals per programes afectats.  
b) Un informe de l?oficina pressupostària, omplint la fitxa que figura en l'annex, subscrit pel seu responsable i que contindrà els punts següents:  
1. Origen i necessitat de la modificació.  
2. Incidència en els objectius i activitats del Programa  
En aquest punt es raonarà la incidència de la modificació pel que fa al compliment dels objectius i al desenvolupament de les activitats.  
Si de la incidència esmentada es desprén la necessitat de variar la relació dels objectius i/o activitats programats, s'omplirà la fitxa que figura en l'annex, per a cada objectiu afectat  
3. Estudi i proposta de finançament.  
- Quan es tracte de propostes de generació o anul·lació de crèdits, s'exposarà detalladament la font de finançament, la qual ineludiblement farà referència a la documentació que com a justificant s'adjunta com a annex a l'expedient.  
- Quan es tracte de minoració de despeses, se'n justificarà la disponibilitat en base a l'existència de compromissos pendents i/o la vinculació a finançament condicionat.  
c) Informe de la Intervenció Delegada.  
d) Documents propostes de MC (+) o (-) formalitzades com cal.  
e) Relació de propostes de MC, en la fitxa que s'adjunta en l'annex.  
f) Resum dels crèdits a modificar, omplint la fitxa que amb aquesta finalitat s'adjunta com a annex.  
De la tramesa  
1. Les propostes de modificació de crèdits l'autorització de les quals no siga competència de les mateixes Conselleries seran trameses directament a la Direcció General de Pressuposts, mitjançant expedients originals.  
De la comunicació de l?execució de les modificacions  
1. La Direcció General de Pressuposts trametrà a través del sistema de telefax, la fitxa «Relació de propostes MC», omplerta com cal, per tal que cada Conselleria constate la comptabilització de les propostes de MC.  
2. U Direcció General de Pressuposts, junt a la fitxa »Relació de propostes MC», trametrà, pel mateix sistema, la corresponent resolució de la Conselleria d'Economia i Hisenda o l'acord del Consell en què fou autoritzada.  
València, 6 d'abril de 1988.  
El Conseller d'Economia i Hisenda,   
ANTONI BIRLANGA CASANOVA  
Veure imatge


Còpia Permalink ELI